ET Euroopa Liidu Teataja C 173/20

TEADAANNE VEDELATE JA GAASILISTE SÜSIVESINIKE UURIMISE LOA ANDMISE KOHTA UURINGUALAL PETRITALIA SOPRANA

ITAALIA VABARIIK – SITSIILIA MAAKONNAVALITSUS

TÖÖSTUSAMET (ASSESSORATO REGIONALE INDUSTRIA) – KAEVANDUSTE OSAKOND (DIPARTIMENTO CORPO REGIONALE DELLE MINIERE)

MAAGAASI- JA NAFTAVARUDE NING MAAPÕUEENERGIA TEENISTUS (UFFICIO REGIONALE PER GLI IDROCARBURI E LA GEOTERMIA) (U.R.I.G.)

2009/C 173/10

Eni Mediterranea Idrocarburi S.p.A. (EniMed; registrijärgne aadress: Gela (CL), Strada Statale 117 bis, Contrada Ponte Olivo 93012; käibemaksukohustuslase number: 12300000150) esitas 9. aprillil 2008. aastal Sitsiilia maakonnavalitsuse tööstusametile (aadress: via Ugo La Malfa no 87/89, 90146 Palermo), kes on pädev asutus kaevandamislubade andmiseks, taotluse saada 3. juuli 2000. aasta seaduse L.R.S. nr 14 (millega võetakse üle direktiiv 94/22/EÜ) kohane luba vedelate ja gaasiliste süsivesinike uurimiseks uuringualal, mida nimetatakse kokkuleppeliselt „Petralia Soprana”; ala suurus on 72 750 ha (727,50 km2) ja see asub Sitsiilia saare põhja- ja keskosas, Palermo, Caltanissetta ja Enna provintsi territooriumil. Nimetatud ala külgneb läänes uuringualaga Casteltermini (EniMed 100 %) ja kirdes taotletava uuringualaga Montemaggiore Belsito (EniMed 100 %); teistes külgedes piirneb ala kasutamata maaga.

Taotlus puudutab järgmiste Palermo provintsi kommuunide territooriumi: Alimena, Blufi, Bompietro, Caltavuturo, Castellana Sicula, Gangi, Geraci Siculo, Petralia Soprana, Petralia Sottana ja Polizzi Generosa. Taotlus puudutab järgmiste Caltanissetta provintsi kommuunide territooriumi: Caltanissetta, Resuttano ja S. Caterina Villarmosa. Taotlus puudutab järgmiste Enna provintsi kommuunide territooriumi: Calascibetta, Enna, Leonforte, Nicosia, Sperlinga ja Villarosa.

Taotletav uuringuala moodustab hulktahuka tippudega „A”, „B”, „C”, „D”, „E”, „F”, „G”, „H” ja „I”, mis on määratud järgmisel viisil:

A. riikliku maantee nr 286 Geraci Siculo suuna 41. kilomeetri märk;

B. polügonomeetriapunkt Monte Della Grassal, kõrgusel 1 122 meetrit üle merepinna, Gangi asulast kirdes;

C. riikliku maantee nr 121 ääres Contrada S. Benedettos kõrgusel 409 m üle merepinna asuva hoone loodenurk;

D. polügonomeetriapunkt Monte Della Rocchel, kõrgusel 832 meetrit üle merepinna, S. Caterina di Villarmosa asulast edelas; tipp langeb kokku uuringuala Casteltermini tipuga „E”;

E. Resuttanosse suunduva tee 3. kilomeetri märk, Cozzo Campanellast lõunas; tipp langeb kokku uuringuala Casteltermini tipuga „D”;

F. Contrada Cannatellos asuva Case Tedesco hoone kirdenurk; tipp langeb kokku uuringuala Casteltermini tipuga „C”;

G. Contrada S. Filippos kõrgusel 680 meetrit üle merepinna asuva maja lõunanurk, Alimena asulast edelas; tipp langeb kokku uuringuala Casteltermini tipuga „B”;

H. Contrada Mangiante ja Contrada Scorsone vahel kõrgusel 697 meetrit üle merepinna asuva hoone idanurk; tipp langeb kokku uuringuala Casteltermini tipuga „A”;

I. polügonomeetriapunkt Monte Piombinol, kõrgusel 947 meetrit üle merepinna, Caltavuturo asulast kagus.

Geograafilised koordinaadid

Tipp Põhjalaius Idapikkus (M. Mario) A 37°49′28,61″ 01°42′06,78″ B 37°49′22,20″ 01°50′51,64″ C 37°36′09,84″ 01°53′17,04″ D 37°35′02″ 01°33′37″ E 37°40′11,42″ 01°33′18,84″ F 37°40′10″ 01°38′02″ G 37°41′09″ 01°38′32″ H 37°45′56,98″ 01°25′27,58″ I 37°47′34″ 01°28′26″

90 päeva jooksul alates käesoleva teadaande avaldamisest Euroopa Liidu Teatajas võivad huvitatud isikud esitada sellesama ala kohta konkureeriva taotluse; pärast nimetatud tähtaega saabuvaid taotlusi vastu ei võeta. Uurimisluba antakse kuus kuud pärast konkureerivate taotluste vastuvõtmise tähtpäeva. Kriteeriumid, mille alusel luure-, uurimis- ja tootmisload välja antakse, on sätestatud direktiivi 94/22/EÜ artikli 5 lõikes 1 ning avaldatud 19. detsembri 1998. aasta Euroopa Ühenduste Teatajas C 396; nimetatud sätted on võetud üle Itaalia õigussüsteemi Vabariigi Presidendi 25. novembri 1996. aasta dekreediga nr 625 (avaldatud 14. detsembri 1996. aasta Gazzetta Ufficiale della Repubblica Italianas (Itaalia Vabariigi Teataja) nr 293) ning üksikasjalikud rakendussätted on vastu võetud dokumendi alguses viidatud Sitsiilia Maakonna seadusega 3. juuli 2000 nr 14 (avaldatud 7. juuli 2000. aasta Gazzetta Ufficiale della Regione Sicilianas (Sitsiilia Maakonna Teataja) nr 32).

Luure-, uurimis- ja tootmistegevust ning tegevuse peatamist reguleerivad tingimused ja nõuded on sätestatud eespool nimetatud Sitsiilia Maakonna seadusega ning standardspetsifikaadiga, mis on ette nähtud maakonnavalitsuse tööstusameti (assessore per l'industria) 30. oktoobri määrusega nr 91 ja 20. oktoobri määrusega nr 88 (avaldatud 14. novembri 2003. aasta Gazzetta Ufficiale della Regione Siciliana (Sitsiilia Maakonna Teataja) nr 49, I osa ja 5. novembri 2004. aasta Gazzetta Ufficiale della Regione Sicilianas (Sitsiilia Maakonna Teataja) nr 46, I osa).

Taotluse dokumente hoitakse maakonnavalitsuse tööstusameti kaevanduste osakonna maagaasi- ja naftavarude ning maapõueenergia teenistustes (Ufficio Regionale per gli Idrocarburi e la Geotermia del Dipartimento del Corpo Regionale delle Miniere) (aadress: Via Ugo La Malfa no 101, 90146 Palermo), kus kõikidel huvitatud isikutel on võimalik nendega tutvuda.